Soome saatkond Tallinnas avab sel nädalal näituse oma maja, Kohtu tänav 4 ajaloost. Väljapanek keskendub eelkõige Nõukogude okupatsiooni aastatele, kui maja elanikkond oli väga kirju. Soome riik ostis aga maja ei kelleltki muult kui Konstantin Pätsilt endalt.
Päts müüs soomlastele parima vaatega kinnistu
1920. aastate algul läks Tallinna vanalinnas müüki rida uhkeid kinnistuid, sest nende baltisakslastest omanikel olid näpud põhjas ja majade ülalpidamine käis neil üle jõu. 1919. aastal alanud maareform oli nad ilma jätnud senistest rahaallikatest – mõisatest. Uue omaniku sai teiste seas ka Bernhard Otto Jakob von Uexkülli residents Toompeal Kohtu 4 / Pikk jalg 14, selle ostis 1922. aastal ära Eesti riigivanem Konstantin Päts.